劏客?港男流浮山食$800海鮮餐 埋單加1項收費竟變$XXXX:無下次
流浮山天價海鮮餐?有港男於網上討論區發文表示,他日前一行2人到流孚山食海鮮,叫了奄仔蟹、貴妃蚌、瀨尿蝦、九蝦,本來海鮮總計約800元,但被店舖加收1項320元費用,結果埋單要1,240元,直指「下次不了」,「你做食肆要劏人,啲客都心裏有數。啲香港食肆要賺盡嘅,真係唔好怨無生意」。
帖文引來網民熱議,不少網民大嘆樓主變成「水魚」,「山長水遠入到海鮮漁港,梗係鋸你喇!」、「劏到……唔係……賺到盡」、「食海鮮最忌去西貢,流浮山,鯉魚門食」。也有網民認為正常,「喺香港食海鮮,預咗要畀貴啲㗎喇」。
該港男於香港討論區以「流浮山海鮮」為題發文,指他一行2人上周六(3月30日)晚上從新界東駕車到流浮山食海鮮,叫了九蝦清蒸(半斤)、2隻奄仔蟹清蒸(110元1隻)、2隻貴妃蚌(約1斤)、2隻椒鹽瀨尿蝦(約1斤),海鮮總計約800元,但店舖額外收取320元「加工」費用,最終埋單1,240元,即620元1位。
從樓主上載圖片見到,除了九蝦、奄仔蟹、貴妃蚌、瀨尿蝦,還有菜湯和橙等。
樓主形容海鮮餐「味道正常」,但「感覺唔係好抵」,又明言「都真係唔係好想講咁多,下次不了……你做食肆要劏人,啲客都心裏有數……啲香港食肆要賺盡嘅,真係唔好怨無生意」。
帖文引來網民熱議,不少人認為「唔抵食」,形容樓主變成「水魚」,「劏到……唔係……賺到盡」、「山長水遠入到海鮮漁港,梗係鋸你喇!」、「永遠唔知(價錢)點計出來」、「其實去流浮山食海鮮,好多時係用人頭計,佢哋會左計右計,條總數出嚟就係以上條人頭數。我有親戚試過check單,淥碟菜心收佢$300」、「睇賣相真係唔開胃仲要千幾……衰過大排檔」、大埔比較實惠。流浮山、西貢、鯉魚門就一定割到你一頸血」。
也有網民認為正常,「喺香港食海鮮,預咗要畀貴啲㗎喇」、「貴咗啲,但好食就得」。